Document ID: 32003R0247

Komisijas Regula (EK) Nr. 247/2003
(2003. gada 10. februāris),
ar ko pieņem darba organizācijas un darba laika režīma ad hoc moduļa aprakstu, kurš paredzēts Padomes Regulā (EK) Nr. 577/98
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1998. gada 9. marta Regulu (EK) Nr. 577/98 par darbaspēka izlases veida apsekojuma organizēšanu Kopienā [1], kurā jaunākie grozījumi izdarīti ar Komisijas Regulu (EK) Nr. 2104/2000 [2], un jo īpaši tās 4. panta 2. punktu,
tā kā:
(1) Komisijas Regulā (EK) Nr. 246/2003 [3], ar ko pieņem ad hoc moduļu programmu darbaspēka izlases veida apsekojumam no 2004. līdz 2006. gadam, ir ietverts darba organizācijas un darba laika režīma ad hoc modulis.
(2) Saskaņā ar Regulas (EK) Nr. 577/98 4. panta 2. punktu vismaz 12 mēnešus pirms attiecīgā moduļa pārskata perioda sākuma ir jāsagatavosīki izstrādāts ad hoc modulī apkopojamās informācijas saraksts.
(3) Lai adekvāti izvērtētu progresu attiecībā uz nodarbinātības politikas pamatnostādnēm un jo īpaši attiecībā uz nostādni, ka jāveicina uzņēmumu un to darbinieku savstarpējas pielāgošanās spējas, tajā skaitā attiecībā uz darba kvalitāti, dalībvalstīm un Komisijai ir vajadzīga salīdzināma strukturāla statistika [4].
(4) Šajā regulā noteiktie pasākumi saskan ar Statistikas programmu komitejas atzinumu,
IR PIEŅĒMUSI ŠO REGULU.
1. pants
Ar šo pieņem sīki izstrādātu 2004. gada ad hoc modulī apkopojamās informācijas sarakstu, kas izklāstīts pielikumā.
2. pants
Šī regula stājas spēkā septītajā dienā pēc publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2003. gada 10. februārī

Labels: 9
19